### NN 9/2016 (27.1.2016.), Odluka kojom se stavljaju van snage nastavni planovi i programi za stjecanje niže stručne spreme

MINISTARSTVO ZNANOSTI, OBRAZOVANJA I SPORTA

244

Na temelju članka 27. stavka 13. Zakona o odgoju i obrazovanju u osnovnoj i srednjoj školi (»Narodne novine«, broj 87/2008, 86/2009, 92/2010, 105/2010 – isp., 90/2011, 16/2012, 86/2012, 94/2013 i 152/2014) ministar znanosti, obrazovanja i sporta donosi

ODLUKU

KOJOM SE STAVLJAJU VAN SNAGE NASTAVNI PLANOVI I PROGRAMI ZA STJECANJE NIŽE STRUČNE SPREME

I.

Ovom odlukom stavljaju se van snage nastavni planovi i programi za sljedeća zanimanja:

1. Obrazovni sektor: Šumarstvo, prerada i obrada drva

1.1. proizvođač parketa (125202)

donesen odlukom Ministarstva znanosti, obrazovanja i športa o zajedničkom i izbornom dijelu nastavnog plana i programa za stjecanje niže stručne spreme od 19. srpnja 2007. godine (klasa: 602-03/07-05/00042; urbroj: 533-09-07-0006) i koji predstavlja njezin sastavni dio;

2. Obrazovni sektor: Geologija, rudarstvo, nafta i kemijska tehnologija

2.1. kemijski radnik (205101)

donesen odlukom Ministarstva kulture i prosvjete o zajedničkom i izbornom dijelu nastavnog plana i programa za stjecanje niže stručne spreme od 1. ožujka 1993. godine (klasa: 602-03/93-01-1377; urbroj: 532-02-6/3-93-02) i koji predstavlja njezin sastavni dio,

2.2. pomoćni rudar površinskog kopa (055102)

2.3. pomoćni rudar podzemnog kopa (055202)

doneseni odlukom Ministarstva znanosti, obrazovanja i športa o zajedničkom i izbornom dijelu nastavnog plana i programa za stjecanje niže stručne spreme od 27. kolovoza 2007. godine (klasa: 602-03/07-05/00042; urbroj: 533-09-07-09) i koji predstavljaju njezin sastavni dio;

3. Obrazovni sektor: Strojarstvo, brodogradnja i metalurgija

3.1. pomoćni brodograditelj (025902)

donesen odlukom Ministarstva znanosti, obrazovanja i športa o zajedničkom i izbornom dijelu nastavnog plana i programa za stjecanje niže stručne spreme koju od 24. kolovoza 2007. godine (klasa: 602-03/07-05/00042; urbroj: 533-09-07-08) i koji predstavlja njezin sastavni dio;

4. Obrazovni sektor: Graditeljstvo i geodezija

4.1. pomoćni proizvođač veziva (135601)

donesen odlukom Ministarstva znanosti, obrazovanja i športa o zajedničkom i izbornom dijelu nastavnog plana i programa za stjecanje niže stručne spreme od 22. kolovoza 2007. godine (klasa: 602-03/07-05/00042; urbroj: 533-09-07-07) i koji predstavlja njezin sastavni dio;

5. Obrazovni sektor: Promet i logistika

5.1. lučki transportni radnik (165101)

5.2. kormilar (161301)

5.3. dostavljač (175102)

doneseni odlukom Ministarstva znanosti, obrazovanja i športa o zajedničkom i izbornom dijelu nastavnog plana i programa za stjecanje niže stručne spreme od 23. kolovoza 2007. godine (klasa: 602-03/07-05/00042; urbroj: 533-09-07-08) i koji predstavljaju njezin sastavni dio.

II.

Ova odluka primjenjivat će se od školske godine 2016./2017.

III.

Učenici koji su se u programe obrazovanja iz točke I. ove odluke upisali ranijih godina nastavljaju svoje obrazovanje po programu koji su ranije upisali.

IV.

Ova odluka stupa na snagu osmog dana od dana objave u »Narodnim novinama«.

Klasa: 602-03/15-05/00082

Urbroj: 533-25-16-0004

Zagreb, 19. siječnja 2016.

Ministar

prof. dr. sc. Vedran Mornar, v. r.